Mawanda Nkunnyingi (naye agenda kuvuganya mu kalulu) avunaana n’omuduumizi wa poliisi, Gen. Kale Kayihura okukozesa poliisi okutaataaganya akakiiko k’ebyokulonda mu ngeri gye kalina okukola emirimu gyako n’ekigendererwa ky’okuyamba Bobi Wine awangule akalulu.
Okuddamu okulonda mu Kyadondo East kwakubeerawo nga June 26, 2017 oluvannyuma lwa kkooti ejulirwamu okusazaamu obuwanguzi bwa Apollo Kantinti olw’emivuyo akakiiko k’ebyokulonda gye kaakola era abalamuzi ne balagira okulonda kuddibwemu.
Nkunnyingi agamba nti okutegeera emivuyo Bobi Wine ne Kayihura gye baakola okudibaga ebyokulonda yagirabira ku ‘Gataliiko Nfuufu,’ ba agenti ba Bobi Wine bwe beefuga ofiisi z’akakiiko k’ebyokulonda e Wampewo we batereereza enkalala z’abalonzi.
Nkunyingi ayise mu balooya ba Senkumba & Co. Advocates n’asaba kkooti eyimirizze okuzza obuggya enkalala z’abalonzi ba Kyaddondo East. Kkooti eyise ekiragiro ekigaana Kayihura ne Bobi Wine okuyingirira emirimu gy’akakiiko k’ebyokulonda.
lug_Latn lug_Latn lug_Latn lug_Latn